Oželių ežeras
54°39′33″š. pl. 23°18′19″r. ilg.﻿ / ﻿54.6591°š. pl. 23.3054°r. ilg.﻿ / 54.6591; 23.3054 Oželių ežeras – ežeras pietvakarių Lietuvoje, Vilkaviškio rajone, apie 8 km į pietryčius nuo Pilviškių. Ežeras beveik apvalus – skersmuo – 0,24 km. Altitudė 59,5 m. Krantai žemi, užpelkėję, ypač vakarinis krantas. Pietinė ir šiaurinė pakrantės apaugę krūmynais, kitose pakrantėse plyti dirbami laukai. Šalia įsikūręs Oželių kaimas. Ežeras nenutekantis, priklauso Žvirgždės upės baseinui (Šešupės intakas).